**AIŠKINAMASIS RAŠTAS**

Dėl pritarimo projekto „Lyderių laikas 3“ bendradarbiavimo sutarties pasirašymui

**1. Parengto tarybos sprendimo projekto tikslai ir uždaviniai**

**Parengto sprendimo projekto tikslas:** pritarti projekto “Lyderių laikas 3” bendradarbiavimo sutarties pasirašymui su Švietimo ir Mokslo ministerijos Švietimo aprūpinimo centru.

Projektas “Lyderių laikas” yra nacionalinis švietimo projektas. Vykdytojas Švietimo ir Mokslo ministerijos Švietimo aprūpinimo centras. Projektas 2019-2020 m. bus įgyvendinamas 15 šiaurės rytų Lietuvos savivaldybių, tarp jų ir Molėtų rajono savivaldybėje. Siekiant aukštesnės ugdymo kokybės, geresnių mokinių pasiekimų, bus sukurtas ir įgyvendintas Molėtų rajono savivaldybės švietimo pokyčio projektas, bus sudarytos sąlygos mokytis formaliose ir neformaliose švietimo lyderystės programose.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – priėmus šį sprendimo projektą, bus pasirašyta projekto „Lyderių laikas 3“ bendradarbiavimo sutartis su Švietimo ir mokslo ministerijos Švietimo aprūpinimo centru. Molėtų rajono savivaldybėje bus sukurtas ir įgyvendintas švietimo pokyčio projektas: sustiprinta savivaldos ir mokyklų lygmens švietimo lyderių bendruomenė vardan besimokančiųjų mokymosi sėkmės, geresnių Molėtų rajono savivaldybės mokyklų mokinių pasiekimų.

Neigiamų pasekmių nenumatoma.

**4. Lėšų poreikis ir jų šaltiniai (prireikus skaičiavimai ir išlaidų sąmatos)**

Savivaldybei lėšomis nereiks prisidėti. Prašoma tik, pagal galimybes, Kūrybinės komandos vadovui ir/ar dalyviams apmokėti komandiruotės išlaidas ar suteikti transportą, vykstant į bendradarbiavimo su kitomis savivaldybėmis renginius.

**5. Vykdytojai, įvykdymo terminai**

Molėtų rajono savivaldybės administracijos Kultūros ir švietimo skyrius.